b'\n_START_ARTICLE_\nPolysytemia\n_START_PARAGRAPH_\nPolysytemia on veritautien laji, jossa veren punasolujen m\xc3\xa4\xc3\xa4r\xc3\xa4 tilavuusyksikk\xc3\xb6\xc3\xa4 kohti lis\xc3\xa4\xc3\xa4ntyy liialliseksi. Siihen liittyy usein valkosolujen ja verihiutaleiden tavallista suurempi m\xc3\xa4\xc3\xa4r\xc3\xa4._NEWLINE_Polysytemia voi johtua hapen puutteesta, kuten vuoristoilmasta tai keuhkoahtaumataudista. Urheilijat lis\xc3\xa4\xc3\xa4v\xc3\xa4t joskus punasolutuotantoa kielletyll\xc3\xa4 EPO-hormonilla. N\xc3\xa4it\xc3\xa4 sanotaan sekundaarisiksi polysytemioiksi._NEWLINE_Polysytemia vera tarkoittaa "todellista monisoluisuutta", ja siin\xc3\xa4 luuydin tuottaa liikaa punasoluja. Sairauden taustalla on useimmiten geenimuunnos. Sit\xc3\xa4 hoidetaan poistamalla verta (venesektio) tai my\xc3\xb6s hillitsem\xc3\xa4ll\xc3\xa4 soluntuotantoa l\xc3\xa4\xc3\xa4kkeill\xc3\xa4, kuten solunsalpaajilla.'